পাসপোর্ট জালিয়াতি কাণ্ডে ইডির ম্যারাথন তল্লাশি, গ্রেফতার এক বাংলাদেশি

ওয়েব ডেস্ক: গতকাল ছিল বাংলা নববর্ষ। আর সেই আবহেই সকলে যখন উৎসবের আমাজে মাতোয়ারা, তখন সকাল থেকে শহর কলকাতা এবং তার পাশ্ববর্তী কিছু জেলায় শুরু হল জাল পাসপোর্ট (Fake Passport) কেলেঙ্কারির তদন্ত। নববর্ষের দিন থেকে তৎপর হতে দেখা গেল কেন্দ্রীয় তদন্তকারী সংস্থা এনফোর্সমেন্ট ডিরেক্টরেটকে (ED)।

নববর্ষের সকালবেলা থেকে কলকাতা সহ বিরাটি এবং নদিয়ার বিভিন্ন এলাকায় ভুয়ো পাসপোর্ট (Fake Passport) কেলেঙ্কারির তদন্তে নামে তদন্তকারী সংস্থা। আর ম্যারাথন জিজ্ঞাসাবাদের পর বিরাটি থেকে গ্রেফতার করা হল বাংলাদেশি নাগরিক আজাদ মল্লিককে।

আরও পড়ুন: নববর্ষের দিন শহরের একাধিক জায়গায় ইডির অভিযান

উল্লেখ্য, গত বছরের শেষে সামনে আসে ভুয়ো পাসপোর্ট তৈরির ঘটনা। জানা যায়, ভুল নথি ব্যবহার করে তৈরি করা হয় জাল পাসপোর্ট। পাসপোর্ট দফতরের পক্ষ থেকে দেওয়া তথ্যের ভিত্তিতে তদন্ত শুরু করে কলকাতা পুলিশ। আর তারেপরেই পাসপোর্ট তৈরির জাল চক্রের পর্দাফাঁস হয়। তখন ঘটনার তদন্তে নেমে পুলিশ এই ঘটনায় মোট দশজনকে গ্রেফতার করে। তারপরেই সামনে আসে রাজ্যজুড়ে বিস্তৃত রয়েছে জাল পাসপোর্ট চক্র।

বিরাটি থেকে যেই বাংলাদেশিকে গ্রেফতার করা হয়েছে জানা যাচ্ছে সে গেদে থেকে ধৃত অলোক কুমার নাথ এর সহযোগী। হাওয়ালার মাধ্যমে টাকা পাচার জড়িত আজাদ, আদালতে দাবি ইডির। লক্ষাধিক টাকার লেনদেন আজাদের ব্যাংক একাউন্টে। ইডির পক্ষ থেকে ২৯ এপ্রিল পর্যন্ত তাকে হেফাজতে নেওয়ার কথা ঘোষণা করা হয়েছে।

দেখুন অন্য খবর