ভারতে অবাধ যাতায়াত, ফের হদিশ মিলল বাংলাদেশির

উত্তর ২৪ পরগনা: বসিরহাট মহকুমার হিঙ্গলগঞ্জ থানা (Hingalganj) এলাকায় ফের বাংলাদেশির হদিশ। স্যান্ডেলার গ্রাম পঞ্চায়েতের বাঁকড়া ইটভাটার সামনের এক বাড়িতে বাংলাদেশির হদিস! জানা যায় , এক প্রতিবেশী বাসিন্দাকে বাবা সাজিয়ে দীর্ঘ কয়েক বছর ধরে অবৈধভাবে বসবাস করেন খায়রুল গাজী। এমনকী, ওই প্রতিবেশির সহযোগিতায় পরিচয় পত্রও বদল করে ফেলেন ওই বাংলাদেশি যুবক।

জানা গিয়েছে, নিরাপত্তাকে কার্যত বুড়ো আঙুল দেখিয়ে ভারতে অবাধ যাতায়াত বাংলাদেশি যুবকের। এখানে তিনি রীতিমতো বাড়ি তৈরি করে বিয়ে করে সংসার করছেন। অভিযোগ, গত কয়েকবছর আগে অবৈধভাবে সীমান্ত পেরিয়ে ভারতে প্রবেশ করে ওই যুবক। তারপর তিনি ওই এলাকারই আসার রপগাজী নামের এক ব্যাক্তিকে বাবা সাজিয়ে এখানকার সমস্ত পরিচয় পত্র যেমন ভোটার কার্ড , আধার কার্ড তৈরি করে ফেলেন। তবে শুধু অবৈধভাবে বাংলাদেশে প্রবেশই নয়। অভিযুক্ত বাংলাদেশি যুবকের বিরুদ্ধে বিভিন্ন অসাধু কাজে জড়িত থাকার অভিযোগও রয়েছে।

আরও পড়ুন: কলকাতা টিভির সাংবাদিককে হুমকি বিজেপি নেতার

এ বিষয়ে বিজেপির তরফে বলা হয়, বাঁকরা এলাকাতে একগুচ্ছ বাংলাদেশি অনুপ্রবেশকারী রয়েছে। পাল্টা দিয়েছেন হিঙ্গলগঞ্জের তৃণমূলের ব্লক সভাপতি শহিদুল্লাহ গাজী।