রানিনগরে গোপন অভিযানে গ্রেফতার দুই বাংলাদেশি নাগরিক

রানিনগর: গোপন সূত্রে প্রাপ্ত খবরের ভিত্তিতে মঙ্গলবার (৩০ সেপ্টেম্বর) বড়সড় সাফল্য পেল রানিনগর (Raninagar) থানার পুলিশ। অভিযানে গ্রেফতার হল দুই বাংলাদেশি নাগরিক (Bangladeshi Arrested)।

পুলিশ সূত্রে জানা গিয়েছে, ইউসুফের বোতলা, কাটলামারি–II গ্রামপঞ্চায়েত এলাকায় দুই সন্দেহভাজনকে দাঁড়িয়ে থাকতে দেখে এএসআই বসুদেব ঘোষের নেতৃত্বে পুলিশ বাহিনী হানা দেয়। সেখান থেকেই ধরা পড়ে দুই বাংলাদেশি।

আরও পড়ুন: কল্যাণী উত্তর অঞ্চল দুর্গাপুজো কমিটির প্রতিমায় সাবেকিয়ানার ছোঁয়া

ধৃতদের নাম মোহাম্মদ শাহ আলম (৪৪), পিতা প্রয়াত মতিউর রহমান, গ্রাম চর হরিশপুর, ডাকঘর চাপাই, থানা ও জেলা চাপাই নবাবগঞ্জ, বাংলাদেশ ও ইসমাইল হোসেন (৪০), পিতা প্রয়াত আনসার আলি, গ্রাম বাট তলি, থানা গোদাগাড়ি, জেলা রাজশাহী, বাংলাদেশ।

ঘটনার পর রানিনগর থানায় স্বপ্রণোদিত মামলা রুজু হয়েছে (কেস নং ৬৩৮/২০২৫)। ধৃতদের মঙ্গলবারই লালবাগ আদালতে তোলা হয়েছে। ঘটনার তদন্তে নেমেছে পুলিশ।